User:কিশোর পাশা ইমন

কিশোর পাশা ইমন (জন্ম ৩১শে ডিসেম্বর, ১৯৯৩) একজন বাংলাদেশী লেখক এবং অনুবাদক। বাংলা সাহিত্যের থ্রিলার শ্রেণিতে লেখালেখি করেন তিনি। রাজশাহী প্রকৌশল ও প্রযুক্তি বিশ্ববিদ্যালয়ের যন্ত্রকৌশল বিভাগে অধ্যয়নরত (১২ সিরিজ)।

ব্যক্তিগত জীবন
কিশোর পাশা ইমন তাঁর ছদ্মনাম। প্রকৃত নাম মুসা ইবনে মান্নান। রাজশাহীর ক্রিশ্চিয়ান মিশন হাসপাতালে ১৯৯৩ সালের ৩১শে ডিসেম্বর জন্মগ্রহণ করেন। শৈশব কাটিয়েছেন ব্রাহ্মণবাড়িয়ার আশুগঞ্জে। পিতার কর্মস্থল জিয়া সারকারখানা কোম্পানি লিমিটেড (বর্তমান আশুগঞ্জ ফার্টিলাইজার)-এর পুরাতন হাউজিংয়ে বেড়ে ওঠেন তিনি। ২০০৫ সালের ৩রা সেপ্টেম্বর পরিবারটি ঢাকাতে চলে আসে। ঢাকাতে পরবর্তী সাত বছর অবস্থান করেন তিনি। বর্তমানে রাজশাহীতে বসবাস করছেন।

শিক্ষাজীবন
কিশোর পাশা ইমনের প্রথম স্কুল জিয়া সারকারখানা কলেজ (স্কুল শাখা)। ষষ্ঠ শ্রেণি পর্যন্ত এই বিদ্যালয়টিতে পড়েছিলেন তিনি। স্কুল জীবনের বাকি বছরগুলো তিনি পড়াশোনা করেন বিসিআইসি কলেজ (স্কুল শাখা)-তে। একই কলেজ থেকে ২০১২ সালে উচ্চ মাধ্যমিক পরীক্ষা দেন। তারপর ভর্তি হয়ে যান রাজশাহী প্রকৌশল ও প্রযুক্তি বিশ্ববিদ্যালয়ে। যন্ত্রকৌশল বিভাগের সেকশন-বির একজন ছাত্র হিসেবে এখনও অধ্যয়নরত আছেন।

লেখালেখি
লেখালেখির হাতেখড়ি স্কুলজীবনে। তবে সর্বসাধারণের সামনে নিজেকে প্রথম প্রকাশ করেন ফেসবুকের মাধ্যমে। ২০১৩ সালের ২৫শে নভেম্বর থেকে নিয়মিত লেখা শুরু করেন তিনি। প্রাথমিক পর্যায়ে বিশেষ কোন ধারাতে না লিখলেও পরবর্তীতে থ্রিলার সাহিত্যে নিজেকে থিতু করেন। শুধুমাত্র ফেসবুকেই তাঁর বড় গল্প রয়েছে দুই শতাধিক। এগুলোর মধ্যে কয়েকটি বিভিন্ন সংকলনে স্থান পেয়েছে। ৮৮তম গল্পটি প্রথমে ফেসবুকে প্রকাশিত হলেও পরবর্তীতে দেশবরেণ্য প্রকাশনী সেবা প্রকাশনীর মাসিক পত্রিকা রহস্যপত্রিকা ডিসেম্বর ২০১৪ সংখ্যাতে প্রকাশিত হয়। এরপরে সেবা প্রকাশনীর অন্যতম জনপ্রিয় লেখক রকিব হাসানের সঙ্গে ২০ জন তরুণ লেখকের লেখা প্রকাশিত হয় শুধুই গল্প সংকলন-২এ। সেখানেও তাঁর "বৃক" নামক ছোটগল্পটি প্রকাশিত হয় রোদেলা প্রকাশনী থেকে। এছাড়াও গল্পের হাট-২, বিপ্রতীপ, প্রতিসরণ, কল্পলোকের ছায়াবৃত্ত সংকলনে তাঁর লেখা ছোটগল্প রয়েছে।

২০১৫ সালের প্রথমদিকে তিনি অনুবাদ সাহিত্যে পদার্পণ করেন। আদী প্রকাশন থেকে প্রকাশিত হয় তাঁর দুটি অনুবাদ; বিখ্যাত আমেরিকান লেখক ডীন কুন্টজের ভেলোসিটি এবং স্টিফেন কিংয়ের জয়ল্যান্ড। ২০১৫এর অক্টোবরে বাতিঘর প্রকাশনী থেকে আমেরিকান ঘোস্ট রাইটার রিচার্ড ক্যাসলের হিট ওয়েভ প্রকাশ পায়। ২০১৫ এর ডিসেম্বরে একই প্রকাশনী থেকে প্রকাশ পায় ব্রিটিশ লেখিকা পলা হকিন্সের ইন্টারন্যাশনাল বেস্টসেলার দ্য গার্ল অন দি ট্রেন। এছাড়াও আদী প্রকাশন থেকে আমেরিকান জনপ্রিয় লেখক জোনাথন ম্যাবেরির পেশেন্ট জিরো এবং বাতিঘর প্রকাশনী থেকে পোলিশ লেখক হাকান নাসেরের আওয়ার অফ দ্য উলফ-এর অনুবাদ প্রকাশের অপেক্ষায় রয়েছে।

৩১শে জানুয়ারী, ২০১৬ প্রকাশিত হয়েছে তাঁর মৌলিক থ্রিলার মিথস্ক্রিয়া এবং মৌলিক ঐতিহাসিক উপন্যাসিকা আগুনের দিন শেষ হয়নি।

ফেসবুক ঠিকানাঃ Kishor Pasha Imon